**D3 Zelený most Svrčinovec**

Otázka č. 1:

Na základe skutočnosti, že uchádzač, vzhľadom na Lehotu predloženia ponúk do 22.1.2021, má už vystavenú bankovú záruku na ponuku o výške 500 tis.€ v zmysle požiadaviek VO **s platnosťou do 22.1.2022**, rozumieme tomu správne, že v spojitosti s niekoľkodňovým posun Lehoty na predkladanie ponúk nie je potrebné opätovné vybavenie bankovej záruky a VO akceptuje takto vystavenú záruku na ponuku?

**Odpoveď:**

Verejný obstarávateľ bude akceptovať v záujme zachovania princípu hospodárnosti aj zábezpeku vystavenú k niektorému z predchádzajúcich termínov predkladania ponúk za predpokladu, že bude dodržaná stanovená lehota viazanosti ponúk t.j. 12 mesiacov od daného termínu.

Otázka č. 2

Vážený verejný obstarávateľ, v súvislosti s predĺžením lehoty na predkladanie ponúk si Vás dovoľujeme požiadať o nasledovné:

V zmysle SP bod 12.1 Ponuky zostávajú platné počas lehoty viazanosti ponúk stanovenej v bode 14.6.

14.6 Lehota viazanosti ponúk 12 mesiacov od uplynutia lehoty na predkladanie ponúk

Pôvodná lehota predkladania ponúk bola stanovená do 11.01.2021 ( ďalej do 18.1.a 22.1. ), pričom sme z dôvodu preventívnosti požiadali banku o vystavenie BZ vo výške 500 000,- do konca daného mesiaca, v ktorom malo dôjsť k odovzdaniu ponuky t.j. do 31.01.2022.

Súčasným predĺžením lehoty na predkladanie ponúk do 8.2.2021 sa dostávame do ďalšieho mesiaca, kedy je potrebné žiadať banku o vystavenie dodatku k už vystavenej BZ.

V danom prípade, ak by došlo k opakovanému predĺženiu lehoty na predkladanie ponúk, je záujemca naďalej povinný žiadať banku o dodatky k BZ, čo predstavuje nielen administratívnu, časovú ale finančnú záťaž.

Dovoľujeme si týmto požiadať verejného obstarávateľa, aby s ohľadom na základné princípy verejného obstarávania umožnil uchádzačom predložiť BZ so stanovenou lehotou viazanosti ponúk 12 mesiacov od pôvodnej lehoty na predkladanie ponúk, tj. do 11.01.2022.

**Odpoveď:**

Verejný obstarávateľ bude akceptovať v záujme zachovania princípu hospodárnosti aj zábezpeku vystavenú k niektorému z predchádzajúcich termínov predkladania ponúk za predpokladu, že bude dodržaná stanovená lehota viazanosti ponúk t.j. 12 mesiacov od daného termínu.